Zuzana Ďurišová

JUDr. Zuzana Ďurišová (* 1950) je sudkyňa a predsedníčka senátu Správneho kolégia Najvyššieho súdu Slovenskej republiky. Neúspešne kandidovala na predsedníčku Najvyššieho súdu SR vo voľbách 19. mája 2014.

 Štúdium 
V rokoch 1965 – 1968 študovala na Strednej všeobecnovzdelávacej škole na Novohradskej ulici v Bratislave (dnes Gymnázium Jura Hronca). Následne pokračovala v štúdiu práva na Právnickej fakulte Univerzity Komenského v Bratislave (1968 – 1974).JUDr. Zuzana Ďurišová . Justičná akadémia SR, cit. 26.04.2014Osoby, ktoré získali titul na UK . Univerzita Komenského v Bratislave, cit. 26.04.2014 (fulltextové vyhľadávanie)

 Profesijná kariéra 
V rokoch 1974 – 1987 pracovala ako podniková právnička v ZPA Bratislava. V roku 1988 zložila arbiterské skúšky a do roku 1991 vykonávala funkciu štátnej arbiterky. V rokoch 1991 – 1992 bola riaditeľkou odboru na Federálnom úrade pre hospodársku súťaž.

Od roku 1992 pôsobí ako sudkyňa Správneho kolégia Najvyššieho súdu Slovenskej republiky a od 1. júla 2003 je predsedníčkou senátu tohto kolégia. Od roku 1996 je členka redakčnej rady Bulletinu Slovenskej advokácie a od roku 1997 členka autorského kolektívu odborného časopisu Zo súdnej praxe. Od 1. septembra 2004 do 1. marca 2007 bola riaditeľkou Justičnej akadémie Slovenskej republiky. V rokoch 2008 – 2011 predsedala Tlačovej rade Slovenskej republiky. O Tlačovej rade SR . Asociácia vydavateľov tlače, cit. 26.04.2014

V roku 2014 ohlásila kandidatúru na predsedníčku Najvyššieho súdu SR.Pažitková, Martina. Toto je sudkyňa, čo si trúfa na Harabina. SME, vyd. 25.04.2014, cit. 26.04.2014 Sudcovská rada Najvyššieho súdu SR k voľbám pristúpila 19. mája 2014.Harabin má na post predsedu Najvyššieho súdu SR protikandidátku. Aktuality.sk, vyd. 23.04.2014, cit. 26.04.2014

 Referencie 

 Externé odkazy 
 Prehľad na portáli Otvorené súdy

Kategória:Narodenia v 1950
Kategória:Slovenskí sudcovia
Kategória:Sudcovia Najvyššieho súdu SR
Kategória:Absolventi Právnickej fakulty Univerzity Komenského v Bratislave